# Ašmenos apskritis

### Straipsnis iš Vikipedijos, laisvosios enciklopedijos.

Ašmenos apskritis – buvęs administracinis-teritorinis vienetas dabartinės Lietuvos ir Gudijos teritorijoje, į pietryčius nuo Vilniaus. Tai buvo viena didžiausių apskričių LDK. Centras – Ašmena (nuo 1566 m.).

## [taisyti] Istorija

1384–1402 m. kryžiuočių karo kelių į Lietuvą aprašymuose minimas Ašmenos karaliaus dvaras. Apskritis minima nuo XVI a. pradžios. Iki 1564–1566 m. teismų ir administracijos reformų apskritis nebuvo aiškiai apibrėžtas teritorinis vienetas, todėl kartais buvo vadinama Ašmenos pavietu. Per 1528 m. kariuomenės surašymą priklausė Vilniaus apskričiai (pavietui). Ašmenos dvarui priklausė 264 bajorai turėję apie 1700 tarnybų, sudarė atskirą vėliavą, turėjo vėliavininką.

Nuo 1566 m. apskritis įėjo į Vilniaus vaivadiją. XVII a. viduryje apskrityje buvo 30 542 dūmai, 1667m. – 13 983 dūmai. Apskrities žemės teismai vykdavo Ašmenoje ir Medile. XVIII a. pabaigoje iš dalies Ašmenos apskrities buvo sudaryta Užnerio apskritis (nuo 1843 m. – Švenčionių apskritis).

Po Žečpospolitos padalijimo, 1795–1796 m. Ašmenos apskritis priklausė Vilniaus gubernijai, 1796–1801 m. Lietuvos gubernijai, 1801–1915 m. – vėl Vilniaus gubernijai.

Pirmojo pasaulinio karo metu, 1915 m. dalis, o 1918 m. visa apskritis buvo okupuota Vokietijos. 1919 m. priklausė Lietuvai ir Baltarusijai. Pagal 1920 m. liepos 12 d. Lietuvos ir TSRS taikos sutartį Ašmenos apskritis atiteko Lietuvai, tačiau greitai buvo okupuota lenkų. 1920–1939 m. priklausė Lenkijai: 1920–1922 m. buvo Vidurinėje Lietuvoje, 1922–1925 m. Vilniaus administracinėje apygardoje, o 1925–1939 m. Vilniaus vaivadijoje.

Metai | Plotas, km² | Gyventojų, tūkst.
--- | --- | ---
1566 | 15 925 | 48 732
1896 | 6 885 | 204 738
1931 | 2 298 (ar 2 332, ar 2 376) | 101 542

Nuo 1939 m. rudens Ašmenos apskritis priklausė Baltarusijos TSR, bet 1940 m. sausio 15 d. buvo panaikinta. Tų pat metų rugpjūčio 3 d. dalį apskrities teritorijos Baltarusija perdavė Lietuvos TSR ir toje teritorijoje buvo sudaryta Vilniaus apskrities Dieveniškių ir Šalčininkų valsčiai.

Rodomas puslapis "http://lt.wikipedia.org../../../a/%C5%A1/m/A%C5%A1menos_apskritis.html"

Kategorija: Lietuvos istorinė geografija

##### Views

- Straipsnis
- Aptarimas
- Dabartinė versija

##### Paieška